Min. 1: Start de meci!
TURCIA U19: 1. Ertas – 2. Yavuz, 4. Kayali, 15. Basyigit, 13. Arkan-cpt. – 8. Gezek, 6. Dagdeviren, 10. Uzun – 11. Bars – 9. Yildirim, 7. Inanoglu. Rezerve: 23. Bayaram – 3. Yilmaz, 5. Sankaya, 14. Fidan, 17. Bayram, 18. Gulasi, 19. Ozdemir, 20. Ayhan. Selecționer: Soykan Basar
ROMÂNIA U19: 1. Răfăilă – 2. Aioanei, 4. Tudose, 22. Șoptirean, 6. Borza – 8. Raicu, 5. Jalade-cpt., 7. Dulcea – 11. Mazilu, 9. Stan, 17. Caragea. Rezerve: 12. Frănculescu – 3. Chinteș, 10. Pop, 13. Bădescu, 14. Moraru, 16. Rădulescu, 19. Kodor, 20. Stancovici. Selecționer: Adrian Dulcea
Meciurile jucate de România U19 la Turul de Elită U19 pot aduce calificarea la Euro U19 2024. Turcia U19 – România U19 este primul meci pe care îl vor juca "tricolorii" antrenați de Adrian Dulcea în Croația. Pe lângă reprezentantiva României și cea a Turciei, din grupa 6 a Turneului de Elită mai fac parte și Germania U19 și Croația U19.
Campionatul European U19 din 2024 se va desfășura în Irlanda de Nord, în perioada 15 – 28 iulie. "Tricolorii" speră să fie reprezentată acolo de elevii lui Adrian Dulcea, însă misiunea pe care o are România U19 la Turul de Elită U19 se anunță a fi foarte dificilă.
Meciurile naționalei României se dispută în Croația, la Zagreb, iar prima partidă a "tricolorilor" U19 va începe miercuri, de la 13:30. Adversară le va fi naționala Turciei, echipă care s-a dovedit mereu un adversar foarte puternic.
Cele două formații s-au întâlnit de patru ori în trecut, înregistrându-se trei victorii ale turcilor și o remiză. Ultimul meci dintre cele două formații a avut loc în 16 noiembrie 2021 în preliminariile Campionatului European, iar turcii s-au impus cu 4-1.
Meciul Turcia U19 – România U19 nu va fi televizat în România. Partida va fi, totuși, transmisă pe platforma FRF.tv! Tot pe FRF.tv va fi transmis și următorul meci, contra Germaniei U19. Puteți urmări desfășurarea partidelor în format LIVE VIDEO și pe FANATIK.ro miercuri, de la 13:30 și sâmbătă, tot de la 13:30.
România a obținut calificarea la Turneul de Elită după ce s-a clasat pe locul 2 în grupa 10 a calificărilor la Euro U19 2024. "Tricolorii" au obținut 5 puncte, după o victorie cu San Marino, o remiză cu Cehia și tot un egal cu Finlanda. În noiembrie, România a disputat și o serie de meciuri de pregătire pentru partidele din Croația.
România U19 va avea de jucat alte două meciuri la Zagreb, în afara partidei contra Turciei. Iată cum arată programul complet al "tricolorilor" și ce alte meciuri se mai joacă în grupa din care aceștia fac parte:
Din lotul deplasat de România la Zabreg face parte și Rareș Pop, recent transferat de Rapid, dar lăsat până în vară la UTA. Adrian Dulcea a convocat inclusiv fotbaliști din Liga 2 și Liga 3. Lotul complet arată astfel:
Adrian Frânculescu (CSA Steaua), Rafael Munteanu (Farul Constanța), Vlad Răfăilă (Dunărea Călărași)
Alin Chinteș (U Cluj), Mario Tudose (FC Argeș), Matteo Duțu (Lazio), Mario Aioanei (Unirea Slobozia), Dominik Soptirean (FC Augsburg), Roberto Jalade (Sevilla), Andrei Borza (Rapid)
Matei Moraru (Ceahlăul), Alin Raicu (CSA Steaua), Victor Stancovici (Unirea Dej), Patrick Dulcea (FC Argeș), Andrei Florea (Juventus Torino), Adrian Caragea (Sassuolo), Mihnea Rădulescu (Gloria Buzău), Adrian Mazilu (Vitesse), Rareș Pop (UTA)
Jason Vescan-Kodor (Lecce), Alexandru Stan (CS Mioveni)
Sunt șapte grupe a câte patru echipe, iar câștigătoarele fiecărei grupe vor merge în Irlanda de Nord pentru turneul final, din perioada 15 – 28 iulie. Componența grupelor de la Turneul de Elită este următoarea:
Grupa 1: Spania, Austria, Kosovo, Slovenia
Grupa 2: Țările de Jos, Belgia, Franța, Lituania
Grupa 3: Norvegia, Israel, Bosnia și Herțegovina, Muntenegru
Grupa 4: Portugalia, Danemarca, Serbia, Grecia
Grupa 5: Scoția, Cehia, Georgia, Italia
Grupa 6: Turcia, Germania, Croația, România
Grupa 7: Elveția, Ucraina, Macedonia de Nord, Letonia
Conform cotelor propuse de către bookmakeri, Turcia este favorită în meciul cu România. Cota pe victoria turcilor este de 1,87, în timp ce un succes "tricolor" este cotat cu 3,60. Remiza are cota 3,60.
Cota pentru "ambele marchează" este 1,72, iar cota pentru peste 2,5 goluri în meci este de 1,80. Așadar, pariorii au de unde alege variante interesante pentru biletele lor.
România începe, așadar, ultima parte a drumul către Euro U19 2024. Chiar dacă tinerii antrenați de Adrian Dulcea nu au o grupă facilă, ei au toate motivele să tragă tare pentru a ajunge să joace în Irlanda de Nord.
Competiția din vară este importantă și pentru că va decide echipele din Europa calificate pentru Cupa Mondială U20 din 2025. Turneul mondial va avea loc în Chile.